17/10/2019 | Administración LocalMunicipal
Miño
Convocatoria de subvenciones y ayudas públicas

Extracto do acordo da xunta de goberno local do 10 de outubro de 2019 de 04 de polo que se convocan as subvencións a entidades sen ánimo de lucro para actividades e inversións culturais e deportivas para o ano 2019 BDNS(Identif.):477246 De conformidad con lo previsto en los artículos 17.3. b y 20.8. a de la Ley 38/2003, de 17 de noviembre, General de Subvenciones, se publica el extracto de la convocatoria cuyo texto completo puede consultarse en la Base de Datos Nacional de Subvenciones (http:/www.pap. minhap. gob. es/bdnstrans/index): Primero.–Beneficiarios. Poderán ser beneficiarias as entidades públicas ou privadas que estean na situación que fundamenta a concesión da subvención e que cumprindo o disposto no artigo 13 da Lei 38/03 reúnan os seguintes requisitos: Carecer de fins de lucro. Estar inscrita no Rexistro municipal de asociacións do Concello de Miño, ou telo solicitado na data de petición. En todo caso, no momento da concesión da subvención deberán estar inscritas. Desenvolver as súas actividades no termo municipal ou, no caso de efectuarse fóra deste, deberá tratarse de actividades que suplan ou complementen as atribuídas ao Concello de Miño. Non ter pendente de xustificar ningunha subvención concedida polo Concello de Miño nos exercicios anteriores, ou ter desistido de forma motivada e por escrito. Estar ao corrente das obrigas tributarias co Concello de Miño e con calquera outra administración. O obxecto da súa actividade terá que gardar relación directa coa finalidade para a que se concede a subvención. Non estar incursa en ningún dos supostos de incapacidade ou incompatibilidade para a percepción de axudas ou subvencións públicas. Non poderán acceder á concesión das subvencións municipais: As entidades que por resolución firme foran sancionadas polo incumprimento das condicións previstas na autorización precisa para o desenvolvemento da actividade. As entidades que perderan o dereito á obtención das subvencións como consecuencia do procedemento sancionador correspondente, e polo prazo establecido na resolución. As entidades que, en virtude da normativa vixente, teñan limitado ou suprimido este dereito, e especificamente os recollidos no art.13 da Lei 38/03. As entidades que teñan asinados convenios para a realización de actividades. Segundo.–Objeto. O obxecto da convocatoria é establecer os criterios e o procedemento para conceder as subvencións municipais para a realización de actividades e investimentos socioculturais e deportivos en xeral, que contribúan ao fomento dos intereses xerais ou sectoriais da veciñanza do municipio, ou presten servizos que complementen ou suplan os atribuídos á competencia municipal. Poderán ser subvencionadas, ata un máximo do 60% do orzamento total, as seguintes actividades: 1.–Cultura. Actividade: Dinamización da xuventude das parroquias de Miño (cursos, charlas, actividades de verán, ocio e tempo de lecer, programas de inserción social.). Promoción de actividades educativas (celebración de actividades extraescolares programadas tales como exposicións, certames, conferencias e en xeral calquera outra actividade de conservación, promoción e divulgación dos valores educativos.). Realización de actividades de fomento da igualdade, integración de persoas maiores e con discapacidade. Fomento das artes plásticas, audiovisuais ou escénicas (certames, mostras, exposicións, publicacións, festivais, concertos, cursos.). Promoción de actividades formativas, feiras comerciais. Investimentos: Pequenas obras ou mellora de infraestruturas e dotación de equipamentos necesarios para o desenvolvemento das actividades que lles son propias.2.–Deportes. Actividade: Promoción do deporte, exercicio físico, coidado da saúde, etc. (competicións deportivas, conferencias ou cursos, sendeirismo, acampadas, compra de vestiario non inventariable.). Investimentos: Pequenas obras ou melloras de infraestruturas e dotación de equipamentos necesarios para o desenvolvemento das actividades que lles son propias (mellora das instalacións, adquisición de material inventariable, repoboación de especies.). Os gastos susceptibles de subvención serán os realizados no período comprendido entre o 1 de xaneiro e o 15 de decembro de 2019. En xeral, non serán obxecto de subvención as actividades que se desenvolvan fóra do termo municipal, agás aquelas que sexan consecuencia de intercambios deportivos ou culturais, participación en campionatos ou que teñan como obxecto o coñecemento dos costumes, cultura, tradicións das xentes doutros lugares. Tercero.–Bases reguladoras. De conformidade co establecido no artigo 17.2 da Lei 38/2003, do 17 de novembro, xeral de subvención, as bases reguladoras da presente convocatoria foron aprobadas polo Pleno desta corporación no marco das Bases de execución do orzamento municipal para o exercicio 2017, prorrogadas para o ano 2019, resultándolles de aplicación, polo tanto, o Título VI, bases 65.ª e seguintes, publicadas no BOP do día 10 de agosto de 2017. Cuarto.–Cuantía. As aplicacións orzamentarias ás que se imputarán estas subvencións son as 334/48000 e 341/48000, cuns créditos máximos de 5.000,00 e 7.000,00 euros respectivamente para actividades culturais e deportivas e as 334/78000 e 341/78000, cuns créditos máximos de 3.500,00 e 3.000,00 respectivamente para investimentos culturais e deportivos. En función dos importes das solicitudes para actividades e investimentos, os créditos máximos das aplicacións orzamentarias 334/48000 e 341/48000 poderanse incrementar no importe da redución das aplicacións orzamentarias 334/78000 e 341/78000 e viceversa. En caso de procederse a esta modificación, deberá seguirse o procedemento previsto no artigo 58 do Reglamento da Lei 38/2013, de 17 de novembro, Xeral de Subvencións. O sistema de acceso é concorrencia competitiva. Quinto.–Plazo de presentación de solicitudes. Lugar As solicitudes deberán presentarse no Rexistro xeral de entrada do Concello, xunto coa documentación esixida nestas bases. Prazo O prazo de solicitude será de 20 días naturais a partir do día seguinte á publicación desta convocatoria no BOP. Sexto.–Otros datos. – DOCUMENTACIÓN As entidades só poderán solicitar subvención para unha das materias (cultura ou deportes), de acordo co seguinte detalle: Unha solicitude para actividades e/ou investimentos socioculturais en xeral. Unha solicitude para actividades e/ou investimentos deportivos en xeral. As solicitudes deberán formularse nos modelos normalizados que se facilitarán no departamento dos Servizos Sociais do Concello de Miño. Achegarase a seguinte documentación: 1. Modelo normalizado de solicitude que incluirá a seguinte información: Datos da entidade e do representante. Programa ao que se acolle. Certificado do acordo de solicitude, de aceptación das bases da convocatoria da subvención e do nomeamento do representante. (Anexo I do modelo normalizado). Declaración xurada doutras axudas recibidas ou non para a mesma finalidade (Anexo II do modelo normalizado). Declaración xurada de que se atopa ao corrente das obrigas fiscais e coa Seguridade Social (Anexo II do modelo normalizado). Declaración xurada de non atoparse en ningún dos supostos de incompatibilidade ou prohibición para a percepción de subvención ou axudas públicas (Anexo II do modelo normalizado). Declaración do número de persoas socias (Anexo II do modelo normalizado). Declaración do número de persoas usuarias das actividades culturais e deportivas e, se é o caso, o número de licenzas federativas das persoas deportistas do club, con especificación do número de persoas usuarias menores de 18 anos. Programa ou memoria detallada das actividades ou investimentos que se van realizar no ano 2019, con especificación das datas e lugares de realización, obxectivos, fins concretos aos que se destinarán os fondos. (Anexo III do modelo normalizado). Descrición das actuación realizadas que teñan en conta a perspectiva de xénero, o emprego da lingua galega, o respecto ao medio ambiente ou a integración de persoas con discapacidade (Anexo IV do modelo normalizado). Orzamento detallado dos gastos ocasionados polas actividades ou investimentos para os que se solicita a subvención e dos ingresos previstos para o seu financiamento. O importe da subvención solicitada será o 60% do orzamento total cun máximo de 4.000?. No caso de non cumprirse esta porcentaxe, os importes reformularanse automaticamente polo Concello para adaptalos á porcentaxe anterior (Anexo V do modelo normalizado). 2. NIF do representante.3. Certificado federativo do número de licenzas (se é o caso). 4. Certificación dos datos bancarios (Se non foi achegada noutra convocatoria ou tivo modificacións). – PROCEDEMENTO DA CONCESIÓN DAS SUBVENCIÓNS Unha vez rematado o prazo de solicitude, o equipo técnico de cultura e deportes do Concello examinará as solicitudes presentadas e verificará que conteñen toda a documentación requirida polas bases. A comisión de avaliación formularalle a súa proposta motivada á Alcaldía ou órgano en quen delegue que, logo do informe da Intervención municipal, adoptará a resolución motivada que proceda. A comisión de avaliación estará formada pola concelleira da Área de Educación, Cultura, Comunicación, Participación Cidadá e Transparencia, o concelleiro do Servizo de Turismo, Deporte, Promoción Económica e Tecido Asociativo, a técnica sociocultural, o técnico de deportes, asistidos pola interventora municipal ou o técnico do departamento. – CRITERIOS DE VALORACIÓN A valoración das peticións e a contía das subvencións determinarase unha vez consideradas as actividades e investimentos que se van realizar, ponderándose os seguintes criterios: 1.–Cultura.1.–Representatividade no municipio da entidade ou asociación solicitante de acordo co ámbito veciñal que alcance: ata 5 puntos.2.–Número de socios da asociación: ata 25 puntos.3.–Historial dos solicitantes: carácter continuo e non ocasional das actividades programadas e das actividades da entidade: ata 10 puntos.4.–Colaboración e complementariedade co Concello no desenvolvemento das actividades programadas: ata 20 puntos.5.–Colaboración con outras entidades locais sen ánimo de lucro, sociais, culturais e deportivas: ata 20 puntos.6.–Dificultade de execución da actividade sen a concesión da subvención: ata 10 puntos.7.–Promoción da cultura entre os máis cativos: ata 20 puntos.8.–Desenvolvemento de actividades e/ou investimentos que teñan en conta a perspectiva de xénero, o emprego da lingua galega, o respecto ao medio ambiente ou a integración de persoas con discapacidade: ata 15 puntos.9.–Número de persoas usuarias en actividades culturais: ata 10 puntos.10.–Impacto sociocultural e comunitario: ata 5 puntos.2.–Deportes.1.–Representatividade no municipio da entidade ou asociación solicitante de acordo co ámbito veciñal que alcance: ata 5 puntos.2.–Número de socios da asociación: ata 10 puntos.3.–Historial dos solicitantes: carácter continuo e non ocasional das actividades programadas e das actividades da entidade: ata 10 puntos.4.–Colaboración e complementariedade co Concello no desenvolvemento das actividades programadas: ata 20 puntos.5.–Colaboración con outras entidades locais sen ánimo de lucro, sociais, culturais e deportivas: ata 20 puntos.6.–Dificultade de execución da actividade sen a concesión da subvención: ata 10 puntos.7.–Promoción do deporte entre os máis cativos: ata 20 puntos.8.–Desenvolvemento de actividades e/ou investimentos que teñan en conta a perspectiva de xénero, o emprego da lingua galega, o respecto ao medio ambiente ou a integración de persoas con discapacidade: ata 15 puntos.9.–Número de persoas usuarias en actividades deportivas e no seu caso, o número de licenzas federativas das persoas deportistas do club: ata 25 puntos.10.–Impacto deportivo e comunitario: ata 5 puntos. O importe máximo da subvención concedida non poderá exceder o límite de 4.000 euros. No suposto de entidades que soliciten subvención para actividades e para investimentos, a suma de ambas as dúas non poderá exceder o límite dos 4.000 euros. – XUSTIFICACIÓN E PAGAMENTO 1.–Prazo de xustificación. O prazo para a xustificación da subvención finalizará improrrogablemente o día 15 de decembro do 2019. Se non se presenta a xustificación dentro do prazo establecido requirirase á persoa beneficiaria para a súa presentación (art.70 Regulamento de subvencións). A falta da presentación, no prazo de 15 días dende o requirimento, dará lugar a que por resolución de Alcaldía se inicie expediente de anulación do correspondente compromiso. A resolución final notificaráselle á entidade e á Intervención municipal para o seu reflexo contable. Estes prazos, así como o de presentación de solicitudes, entenderanse sen prexuízo do prazo de dez días que se concederá no caso de presentación de documentación incompleta.2.–Documentación xustificativa. Para o aboamento da subvención, as entidades deberán presentar no Rexistro xeral do Concello a seguinte documentación: 1.–Modelo normalizado de xustificación subvención co seguinte contido: Declaración das subvencións ou axudas solicitas/obtidas doutras administracións públicas ou entidades privadas para o mesmo obxecto ou, pola contra, declaración de non ter outras subvencións públicas ou privadas para o mesmo obxecto. Conta xustificativa dos gastos realizados, con identificación do acredor e número de documento, importe e data de emisión. Memoria de actuación xustificativa do cumprimento das condicións impostas na concesión da subvención, con indicación das actuacións realizadas e resultados obtidos. Relación clasificada dos gastos da actividade, con identificación do acredor e documento, importe, data de emisión e indicación das desviacións respecto do presuposto presentado na solicitude.2.–Facturas orixinais ou copias debidamente compulsadas: Os xustificantes dos gastos para a realización das actividades subvencionadas deberán corresponder necesariamente aos gastos ocasionados para o cumprimento da finalidade para a que foi concedida a subvención, e non se admitirán como xustificación os gastos realizados para o cumprimento de fins distintos; neste sentido serán determinantes os conceptos que figuren nas facturas ou documentos xustificativos dos gastos. Admitiranse como xustificantes facturas e demais documentos de valor probatorio equivalente con validez no tráfico xurídico mercantil ou con eficacia administrativa en orixinal ou mediante fotocopia debidamente compulsada. Os elementos que deben incluírse na factura son os seguintes: Nome ou razón social da empresa que factura e o seu CIF. Identificación da entidade, co CIF. Data de emisión. Importe total. Se figuran varios artigos é necesario que se detallen e se describan os conceptos detallados. IVE de forma diferenciada, base impoñible, tipo de IVE aplicable e importe total máis o IVE correspondente. Cando unha entidade estea exenta de IVE, terase que presentar certificado que acredite a exención, manifestado polo órgano competente. Para a xustificación dos gastos pertencentes a persoal (cursos, conferencias, árbitros, adestradores, etc.) admitiranse nóminas orixinais asinadas polo perceptor, ou ben fotocopias compulsadas. Os documentos xustificativos corresponderán aos gastos feitos dende o día 1 de xaneiro ata o día 15 de decembro do 2019. En ningún caso se admitirán como xustificante de gastos: Facturas onde non consten claramente os conceptos obxecto de subvención. Facturas que conteñan conceptos non subvencionables pola parte correspondente (no caso de que tamén consten conceptos subvencionables). Facturas que non veñan presentadas en forma e modo.3.–Xustificante do pagamento: Para todos os gastos con independencia do importe. En caso de non presentarse o xustificante do pagamento non se terán en conta estes gastos como xustificante da subvención e polo tanto perderase a parte correspondente aos mesmos.4.–Nos casos en que sexa de aplicación, a entidade deberá acreditar o cumprimento das obrigas sinaladas no art.31.3 da Lei xeral de subvencións. No caso de que a documentación xustificativa fora incorrecta ou insuficiente, darase un prazo de dez días para a súa corrección. O Concello de Miño resérvase o dereito de comprobar, polos medios que estime oportunos, que a documentación xustificativa presentada é correcta, e queda obrigada a persoa beneficiaria a facilitar canta información lle sexa requirida polo servizo xestor e Intervención xeral.3.–Importe que hai que xustificar Para os efectos da xustificación das subvencións, as entidades deberán xustificar a subvención concedida incrementada na achega fixa que deberán realizar as entidades, polo que o orzamento subvencionado que será o que se terá que xustificar para cobrar a subvención, será igual ao importe da subvención concedida máis a aportación da entidade. No caso de ter outras subvencións para o mesmo obxecto que, en concorrencia coa subvención do Concello, teñan un importe superior á cantidade resultante do cálculo anterior, o orzamento subvencionado, e polo tanto a cantidade a xustificar, será a suma das subvencións obtidas para a mesma finalidade.4.–Tramitación e pagamento da subvención. A xustificación presentada remitirase ao equipo técnico de cultura e deportes para que verifiquen a documentación presentada e emitan informe proposta sobre as mesmas. Posteriormente será remitida a documentación co correspondente informe-proposta para a súa fiscalización á Intervención xeral do Concello, que poderá comprobar a utilización dos fondos públicos recibidos nas actividades para as que foi concedida a subvención. No suposto de presentar a totalidade dos xustificantes de pagamento requiridos e que se certifique o cumprimento dos obxectivos con respecto ás previsións iniciais, aboarase a totalidade da subvención. Noutro caso, aboarase a parte proporcional da subvención, en función do importe total dos gastos acreditados. Con carácter previo ao pagamento das cantidades correspondentes, comprobarase de oficio pola Tesourería municipal que as entidades beneficiarias non teñen débedas pendentes co Concello. Neste suposto, procederase ao seu cobro mediante a súa dedución da obriga de pago. Miño 14/10/2019 Patricia Esperanza Vasiloiu Gonzalez Peña